На основу члана 37 Статута града Ниша ("Службени лист града Ниша", број 88/08 и 143/16),

 Скупштина Града Ниша на седници одржаној \_\_\_\_\_\_\_\_\_\_\_ 2018. године донела је

**Р Е Ш Е Њ Е**

 I **УСВАЈА СЕ**  Извештај о раду и пословању Нишког симфонијског оркестра за 2017. годину, број 157 од 22.02.2018. године, који је Одлуком број

XIV - 160 - 2 од 23.02.2018. године, усвојио Управни одбор Установе.

 II Решење доставити Нишком симфонијском оркестру, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

 Мр Раде Рајковић

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач.

Одлуком број XIV - 160 - 2 од 23.02.2018. године, Управни одбор Установе Нишки симфонијски оркестар усвојио је Извештај о раду и пословању Нишког симфонијског оркестра за 2017. годину, број 157 од 22.02.2018. године и доставио га Секретаријату за културу и информисање у даљу надлежност.

 У 2017. години Нишки симфонијски оркестар одржао је укупно 39 концeрата, oд тога 14 премијерних концерата у складу са Програмом рада Нишког симфонијског оркестра за 2017. годину, два премијерна концерта на Нишком музичким свечаностима, 15 педагошких концерата, три концерта по пројекту Министарства културе и информисања Републике Србије, један концерт поводом јубилеја „90 година болнице у Топоници“, један премијерни концерт поводом Дана музике, у сарадњи са Француским институтом, два хуманитарана концерта у организацији Нишког симфонијског оркестра (средства са концерата упућена су за Стефана Миладиновића и за децу оболелу од аутизма) као и један концерт на позив Канцеларије за Косово и Метохију поводом обележавања дана победе - 9.маја. Укупан број у посетилаца у 2017. години био је преко 15.250

 Проблем недостатка простора и даље је присутан у овој установи културе, па Нишки симфонијски оркестар и даље ради у отежаним условима. Згради ове установе недостаје фоаје са гардеробним простором за публику, гардеробни простор за музичаре, магацински простор за чување инструмената, билетарница, тоалет за посетиоце и простор за пробе оркестра.Такође, 70% музичара користи своје сопствене инструменте. На име њихове амортизације не добијају никакву надокнаду, многи од инструмената који су у личној својини музичара су дотрајали, па би их требало ставити ван употребе и набавити нове оркестарске инструменте.

 Имајући у виду да је Извештај о раду и пословању Нишког симфонијског оркестра за 2017. годину сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

 **СЕКРЕТАР**

 Небојша Стевановић